cyanic-selkie/wikianc huggingface dataset:
বেনিনে ইসলাম
ইতিহাস
বর্তমান বেনিনের প্রায় সব মুসলমান ইসলামের সুন্নি মালিকি শাখাকে মেনে চলে। অল্প সংখ্যক শিয়া মুসলিম আছে এবং তারা মূলত মধ্যপ্রাচ্যের প্রবাসী।  বেনিনে শিয়া জনসংখ্যা মোট মুসলিম জনসংখ্যার ১% থেকে ১২% এর মধ্যে অনুমান করা হয়। তবে পিউ ফোরামের মতে, এটি এক শতাংশেরও কম। বেনিন আহমদিয়া মুসলিম সম্প্রদায়েরও কিছুসংখ্যক অনুসারী রয়েছে। তবে অনেক নামমাত্র মুসলমানও ঐতিহ্যবাহী স্থানীয় ধর্মীয় বিশ্বাস পালন করে। বেনিনের বারোটি বিভাগের মধ্যে তিনটিতে মুসলিমরা সংখ্যাগরিষ্ঠ : আলিবোরি (৮১.৩%), ডোঙ্গা (৭৭.৯%) ও বোরগো (৬৯.৮%)। বেনিনে মুসলমানদের সবচেয়ে কম অংশটুকু বাস করে কুফু প্রদেশে। কারণ সেখানে মুসলমানরা মোট জনসংখ্যার ১% এরও কম।
ধর্মীয় স্বাধীনতা
বেনিনে সংবিধান ধর্মীয় স্বাধীনতা প্রদান করে এবং সরকার কার্যক্ষেত্রে সাধারণত এই অধিকারকে সম্মান করে। ১৯৭২ সালে বেনিনে একটি মার্ক্সবাদী সরকার ক্ষমতায় আসে। তখন ধর্মীয় ব্যাপারে বেশ কিছু বিধিনিষেধ আরোপ করা হয়েছিল। ১৯৭৫ সালে দেশটির নাম বদলে গণপ্রজাতন্ত্রী বেনিন করা হয়। ১৯৮০ র দশকে অর্থনৈতিক সমস্যায় জর্জরিত বেনিন পশ্চিমের দেশগুলির কাছে সাহায্য চায়। ফলে ১৯৮৯ সালে সরকার মার্কসবাদ পরিত্যাগ করে। ১৯৯০ সালে নতুন সংবিধান পাস করা হয় ও গণতান্ত্রিক সংস্কার সাধন করা হয়। ২০০৭ সালে মার্কিন যুক্তরাষ্ট্র সরকার ধর্মীয় বিশ্বাস বা অনুশীলনের উপর ভিত্তি করে সামাজিক অবমাননা বা বৈষম্যের কোনো রিপোর্ট বেনিনে রেকর্ড করেনি এবং বিশিষ্ট সামাজিক নেতারা ধর্মীয় স্বাধীনতার প্রচারে ইতিবাচক পদক্ষেপ নিয়েছেন।
জহির মসজিদ
জহির মসজিদ (মালয়: মসজিদ জহির) মালয়েশিয়ার কেদাহ রাজ্যের ওর সেতার এর মসজিদ। জহির মসজিদটি মালয়েশিয়ার অন্যতম বিখ্যাত এবং প্রাচীনতম মসজিদ, ১৯১২ সালে এটি নির্মিত হয়েছিল। জহির মসজিদকে বিশ্বের শীর্ষ দশটি মসজিদ হিসাবে তালিকা ভুক্ত হয়েছে।
ইতিহাস
মসজিদটি কেদা সেনা আক্রমণে মারা যাওয়া পতিত কেদা যোদ্ধার সমাধির উপরে নির্মিত হয়েছিল।
নকশাটি প্রয়াত সুলতান মুহাম্মদ জিয়াওয়া জয়নাল আবিদীন দ্বিতীয় দর্শনের দ্বারা অনুপ্রাণিত হয়েছিল, যিনি উত্তর সুমাত্রার ল্যাংকাট সালতানাতের আজিজি মসজিদ দ্বারা অনুপ্রাণিত হয়েছিলেন। রাজ্যের বার্ষিক কোরআন পাঠের প্রতিযোগিতাটি মসজিদ প্রাঙ্গণে অনুষ্ঠিত হয়।
১৯৩৬ গ্রীষ্মকালীন অলিম্পিকে আফগানিস্তান
আফগানিস্তান বর্লিনে প্রথমবার ১৯৩৬ গ্রীষ্মকালীন অলিম্পিকে অংশগ্রহণের মাধ্যমে গ্রীষ্মকালীন অলিম্পিকে তাদের যাত্রা শুরু করে। তারা সর্বমোট ১৯ জন প্রতিযোগীকে পাঠায় এবং তাদের মধ্যে ১৩ জন প্রতিযোগিতায় অংশগ্রহণ করেন।
অ্যাথলেটিক্স
প্রাতিষ্ঠানিক প্রতিবেদন থেকে জানা যায় এই দুইজন ক্রীড়াবিদের একজন ফিল্ড হকি দলের সদস্য ছিলেন, যদিও কে ছিলেন তা পরিষ্কার নয়।
নৈকট্য-সুবেদী গ্রাহক
নৈকট্য-সুবেদী গ্রাহক বা প্রক্সিমিটি সেন্সর (Proximity sensor) হলো এক প্রকার সুবেদী গ্রাহক যা কোনো রকম স্পর্শ ছাড়াই নিকটবর্তী বস্তু শনাক্ত করতে পারে।
নৈকট্য-সুবেদী গ্রাহক প্রায়শই তড়িচ্চৌম্বক ক্ষেত্র অথবা তড়িচ্চৌম্বক বিকিরণের রশ্মিপটি নিঃসরণ করে।
রওশন আলী মিয়া
রওশন আলী মিয়া বাংলাদেশের নীলফামারী জেলার রাজনীতিবিদ ও নীলফামারী-৪ আসনের সাবেক সংসদ সদস্য।
প্রাথমিক জীবন
রওশন আলী মিয়া নীলফামারী জেলায় জন্মগ্রহণ করেন।
রাজনৈতিক জীবন
রওশন আলী মিয়া ১৯৮৬ সালে অনুষ্ঠিত তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে নীলফামারী-৪ আসন থেকে সংসদ সদস্য নির্বাচিত হয়েছিলেন।
বড় আনোয়ার মসজিদ
বড় আনোয়ার মসজিদ (আরবি مسجد الأنوار الكبير, আমহারীয় ታላቁ የአንዋር መስጊድ), যেটিকে আল-আনোয়ার মসজিদ বা আনোয়ার মসজিদ কিংবা কখনও কখনও "জমিয়া সালাহ" (নামাজ পড়ার জায়গা) নামেও অভিহিত করা হয়, হল ইথিওপিয়ার আদ্দিস আবাবার আরাদা জেলায় অবস্থিত মার্কেটো নামক একটি বাজার এলাকার একটি মসজিদ। ১৯২২ সালে এই মসজিদটি ইতালিয়রা তৈরি করে। মুসলিম তহবিলের সহযোগিতা নিয়ে ঠিকাদারদের ১৬ হাজার বির বকেয়া পরিশোধের পর নির্মান কাজ শেষ হয়।
পরিচিতি
আদ্দিস আবায়ার আরাদা জেলার মার্কেটো এলাকায় বড় আনোয়ার মসজিদটি অবস্থিত। ১৯২২ সালে ইতালিয় সরকার কর্তৃক মসজিদটি নির্মান করা হয়।  মসজিদটি আদ্দিস আবায়ার সবচেয়ে পুরানো ও সবচেয়ে বড় মসজিদ। সাদা ও সবুজ রঙের মিশেলে মসজিদটির একটি অপূর্ব স্থাপত্যশৈলী আছে।
ইতালিয়রা মসজিদটির নির্মাণকাজ অসমাপ্ত রেখে চলে যায়। তাদের অসমাপ্ত কাজ শেষ করতে মুসলিমরা তহবিল গঠন করে নির্মাণ কাজ পুনরায় শুরু করে। যখন নির্মাণ কাজ শেষ হয়, ঠিকাদারের ১৬ হাজার বির (ইথিওপিয়ান মুদ্রা) বকেয়া পড়ে যায়। ফলে আদালত মসজিদটি কয়েকদিনের জন্য বন্ধ করে দেয়। একজন ব্যক্তি মসজিদটির সমস্ত বকেয়া পরিশোধ করে দিলে মসজিদটি পুনরায় খুলে দেওয়া হয়।
রমজানের সময় মসজিদটিতে হাজারও মানুষের সমাগম ঘটে এবং তারা সুগন্ধি আগরবাতি নিয়ে প্রবেশ করে। ভেতরে সবুজ স্তম্ভের মাঝে একটি বহনযোগ্য মঞ্চ আছে যেটি বাইরের সাদা দেয়াল ও গম্বুজকে সুরক্ষা দেয় যা মসজিদের একটি অত্যন্ত সুন্দর সম্মুখভাগ তৈরি করে।
বিক্রম বেদ (২০২২-এর চলচ্চিত্র)
বিক্রম বেদ হল একটি আসন্ন ভারতীয় হিন্দি-ভাষা নিও-নয়ার অ্যাকশন থ্রিলার ফিল্ম যা নীরজ পান্ডের চিত্রনাট্য থেকে পুষ্কর-গায়ত্রী দ্বারা রচিত এবং পরিচালিত। একই নামের পরিচালকদের ২০১৭ সালের তামিল চলচ্চিত্রের রিমেক, এটি টি-সিরিজের সহযোগিতায় য়ণোট স্টুডিও, প্ল্যান সি স্টুডিও এবং রিলায়েন্স এন্টারটেইনমেন্ট দ্বারা প্রযোজনা করা হয়েছে। এই ছবিতে প্রধান চরিত্রে অভিনয় করেছেন সাইফ আলী খান এবং হৃতিক রোশন।
ফেরজল জেলা
ফেরজল জেলা উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের দক্ষিণ-পশ্চিম দিকে অবস্থিত৷ ২০১৬ খ্রিস্টাব্দে ৮ই ডিসেম্বর চূড়াচাঁদপুর জেলা থেকে এই জেলাটি গঠন করা হয়৷ জেলাটির জেলাসদর কামজং অঞ্চলে অবস্থিত৷
ফেরজল জেলাটির উত্তর-পশ্চিম দিকে রয়েছে জিরিবাম জেলা, উত্তরদিকে রয়েছেন নোনে জেলা, পূর্ব দিকে রয়েছে চূড়াচাঁদপুর জেলা, দক্ষিণ দিকে রয়েছে মিজোরাম রাজ্যের সাইতুয়াল জেলা (পূর্বতন চাম্ফাই জেলা), দক্ষিণ-পশ্চিম দিকে রয়েছে আইজল জেলা এবং উত্তর-পূর্ব দিকে রয়েছে আসাম রাজ্যের কাছাড় জেলা৷ এছাড়া জেলাটির সাথে দক্ষিণ-পূর্ব দিকে মিয়ানমার রাষ্ট্রের ছিন রাজ্যের ফালাম জেলার সহিত অন্তর্রাষ্ট্রীয় সীমানা রয়েছে৷
অবস্থান
ফেরজল জেলা মণিপুর রাজ্যের দক্ষিণাংশে ৯৩° ১৬' ১৬.০৪৪০' পূর্ব দ্রাঘিমা এবং ২৪° ১৫' ৪৩.০৫২৪' উত্তর অক্ষাংশে অবস্থিত৷ জেলাটির দক্ষিণে রয়েছে মিজোরামের সিনলুং পর্বতশ্রেণী৷ সরকারি নথি অনুসারে ফেরজল জেলায় মোটামুটি ২০০টি গ্রাম রয়েছে৷
২০১৬ খ্রিস্টাব্দে ৮ই ডিসেম্বর রাজ্যের ৫৫ নং বিধানসভা কেন্দ্র টিপাইমুখ এবং ৫৬ নং বিধানসভা কেন্দ্র থানলোন একত্রিত করে এই জেলাটি গঠন করা হয় এবং ফেরজলকে জেলাটির সদর শহর ঘোষণা করা হয়৷ মণিপুরে নতুন সাতটি জেলা গঠন নিয়ে একাধিক বিতর্ক ও বাগবিতণ্ডার পরে স্থানীয়রা জাঁকজমকপূর্ণ অনুষ্ঠানের মাধ্যমে ফেরজল জেলা গঠনকে সমর্থন করেছেন৷ ঐ বছরই তৎকালীন মণিপুরের মুখ্যমন্ত্রী ওক্রাম ইবোবি সিংহ ফেরজল গ্রামে এই নতুন জেলার প্রশাসনিক দপ্তর উদ্বোধন করেন৷
পরিবহন
ফেরজল গ্রামটি রজ্যের রাজধানী ইম্ফলের সাথে সড়ক পথে সংযুক্ত৷ ২০১৭ খ্রিস্টাব্দে ইম্ফল থেকে ফেরজলে প্রথম স্থায়ী বাস পরিবহন পরিষেবা শুরু হয়৷
ভূপ্রকৃতি ও আবহাওয়া
জেলাটি আর্দ্র উপক্রান্তীয় মৌসুমী অবহাওয়া প্রভাবিত৷ মাটি মোটামুটিভাবে উর্বর এবং দোঁয়াশ ও এঁটেলমাটির মিশ্র প্রভাব লক্ষ্যনীয়৷ মাপক অনুযায়ী সর্বনিম্ন শীতকালীন উষ্ণতা এবং সর্বোচ্চ গ্রীষ্মকালীন উষ্ণতা  এর মধ্যে হেরফের করে৷ গড় বার্ষিক বৃষ্টিপাত ৷ জেলাটির উচ্চতা সমুদ্রপৃষ্ঠ থেকে ১০৩৭ মিটার থেকে ৩৪০২ মিটারের মধ্যে, তথা গড় উচ্চতা বিচারে জেলাটি পার্বত্য জেলা৷
জানুয়ারি ২০১৮-এর চন্দ্রগ্রহণ
বিগত ৩১শে জানুয়ারি, ২০১৮ তারিখে একটি পূর্ণগ্রাস চন্দ্রগ্রহণ সংঘটিত হয়েছে। এ সময় চাঁদ পৃথিবীর নিকটতম অবস্থানে আসে এবং তাই চাঁদকে অন্যান্য সময়েের চেয়ে খানিকটা বড় দেখায়। অতিকায় আকারের এ চাঁদকে 'সুপারমুন' নামে অভিহিত করা হয়। এর আগে সেপ্টেম্বর, ২০১৫ তে সর্বশেষ অতিকায় চাঁদ ঘটিত চন্দ্রগ্রহণ প্রত্যক্ষ করা হয়েছিলো।
গ্রেগরীয় সৌর বর্ষপঞ্জির একই মাসে দুটি পূর্ণিমা সংঘটিত হলে দ্বিতীয় পূর্ণিমার চাঁদকে 'ব্লু মুন' বা 'নীল চন্দ্র' বলা হয়। ৩১শে জানুয়ারি, ২০১৮ তারিখের পূর্ণিমাটি ছিলো এ মাসের দ্বিতীয় পূর্ণিমা। তাই, এ পূর্ণিমাটি 'অতিকায় চাঁদ' হবার পাশাপাশি 'নীল চন্দ্র'ও বটে। তবে, 'নীলচন্দ্র' নামের সাথে পূর্ণিমাকালীন চাঁদের রঙের কোন সম্পর্ক নেই।
৩১শে জানুয়ারি, ২০১৮ তারিখের পূর্ণিমাটির আরেকটি বিশেষ বৈশিষ্ট্য ছিলো, পূর্ণগ্রাস এই চন্দ্রগ্রহণের সময় চাঁদের দৃশ্যমান অংশ রক্তিম বর্ণ ধারণ। এ জন্য এ পূর্ণিমাকে 'ব্লাড মুন' বা 'রক্তাভ চন্দ্র' নামে অভিহিত করা হয়। বিরল তিন বৈশিষ্ট্য খ্যাত এ পূর্ণিমা চাঁদ 'সুপার ব্লু ব্লাড মুন' তথা অতিকায় রক্তাভ নীল চন্দ্র নামে আখ্যায়িত হয়েছে। এটি পৃথিবীর প্রায় সব স্থান থেকে দেখা গেছে। এর আগে ৩০শে ডিসেম্বর, ১৯৮২ সালে কেবল মাত্র পূর্ব গোলার্ধ থেকে দ্রষ্টব্য এই অতিকায় রক্তাভ নীল চন্দ্র দেখা গিয়েছিল। ৩১ জানুয়ারি, ২০১৮ তারিখের পূর্ণিমার মত পৃথিবীর প্রায় সব স্থান থেকে দ্রষ্টব্য হয়েছে এমন ঘটনা এর আগে সর্বশেষ দেখা গিয়েছিলো ৩১শে মার্চ, ১৮৬৬ সালে। দীর্ঘ ১৯ বছরের ১ মেটোনিক চক্র শেষে একই রকম ঘটনা আবারো প্রত্যক্ষ করা যাবে আগামি ২০৩৭ সালের ৩১শে জানুয়ারি।
প্রেক্ষাপট
পৃথিবীর চারিদিকে সতত ঘূর্ণনশীল চাঁদ যখন পৃথিবীর ছায়া দ্বারা আচ্ছাদিত অঞ্চল দিয়ে ভ্রমণ করে তখনই চন্দ্রগ্রহণ হয়ে থাকে। চন্দ্রগ্রহণ যখন শুরু হয়, তখন প্রথমে পৃথিবীর ছায়া চাঁদকে আবছাভাবে অন্ধকার করে ফেলে। এরপর, ধীরে ধীরে পৃথিবীর ছায়া চাঁদের অংশবিশেষকে ঢেকে ফেলে। এ সময় চাঁদের রং খানিকটা লালচে বাদামি দেখায়। তবে, বায়ুমণ্ডলের অবস্থার উপর ভিত্তি করে এ বর্ণের ভিন্নতা পরিলক্ষিত হতে পারে। চাঁদকে লালচে দেখাবার কারণ র‍্যালে বিক্ষেপণ (র‍্যালে বিক্ষেপণের জন্যই অস্তরবি লাল দেখায়)এবং পৃথিবীর বায়ুমণ্ডলের মধ্য দিয়ে ছায়াবেষ্টিত অঞ্চলে যাবার সময় আলোকরশ্মির প্রতিসরণ।
পৃথিবীর ছায়া পড়ে আচ্ছাদিত হয়েছে এমন অঞ্চল দিয়ে চাঁদ যখন পরিভ্রমণ করতে থাকে তখন চাঁদকে ঠিক কেমন দেখায় তার মোটামুটি একটি নমুনা নিচের সিমুলেশনে তুলে ধরা হয়েছে।
480x480পিক্সেল
দৃশ্যমানতা
আলোচ্য পূর্ণিমার সময় পৃথিবীর প্রশান্ত মহাসাগর চাঁদের দিকে মুখ করে ছিলো। মধ্য ও পূর্ব এশিয়া, ফিলিপাইন, ইন্দোনেশিয়া, নিউজিল্যান্ড, এবং অস্ট্রেলিয়ার বেশির ভাগ অঞ্চল থেকে চাঁদের এ বিরল দৃশ্য সন্ধ্যাবেলা থেকেই স্পষ্টভাবে দেখা গেছে। পশ্চিম এশিয়া, ভারতীয় উপমহাদেশ, মধ্যপ্রাচ্য ও পূর্ব-ইউরোপের বিভিন্ন দেশে সন্ধ্যা হবার আগে থেকেই চন্দ্রগ্রহণ শুরু হয়। এসব অঞ্চল থেকে সন্ধ্যার পরও দীর্ঘ সময় যাবত পূর্ণগ্রাস চন্দ্রগ্রহণ প্রত্যক্ষ করা সম্ভবপর হয়।
প্রাচীন জ্ঞান, আধুনিক বিশ্ব
প্রাচীন জ্ঞান, আধুনিক বিশ্ব:নতুন সহস্রাব্দের জন্য নৈতিকতা (Ancient Wisdom, Modern World: Ethics for the new Millennium) হচ্ছে দলাই লামা তেনজ়িন গিয়াৎসোর রচিত দার্শনিক চিন্তাধারার একটি বই এবং ১৯৯৯ সালে লিটল, ব্রাউন/এবাকাস প্রেস কর্তৃক প্রকাশিত একটি বই। (ISBN 0-349-11443-9)
প্যাট ক্রফোর্ড
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন প্যাট ক্রফোর্ড।
প্রথম-শ্রেণীর ক্রিকেট
১৯৫৪-৫৫ মৌসুম থেকে ১৯৫৭-৫৮ মৌসুম পর্যন্ত প্যাট ক্রফোর্ডের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবন সংক্ষিপ্ত সময়ের হলেও অংশগ্রহণকৃত চার মৌসুমে বিস্তর সাফল্য অর্জন করেছিলেন তিনি। দীর্ঘদেহী ডানহাতি ফাস্ট বোলার হিসেবে শেফিল্ড শিল্ডে বেশ ভালো খেলেন। ১৯৫৪-৫৫ মৌসুমে অভিষেক ঘটে তার। এ পর্যায়ে ১২.৯৬ গড়ে ২৫ উইকেট নিয়ে বোলিং গড়ে শীর্ষস্থান অধিকার করেন।
আন্তর্জাতিক ক্রিকেট
১৯৫৬ সালে ইংল্যান্ড, ভারত ও পাকিস্তান গমন করেন। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন প্যাট ক্রফোর্ড। ২১ জুন, ১৯৫৬ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার।
১৯৫৬ সালে অস্ট্রেলিয়া দলের সদস্যরূপে ইংল্যান্ড গমনের জন্যে মনোনীত হন। তবে, সমুদ্র যাত্রায় গর্ভবতী স্ত্রীকে নিয়ে যাত্রার বিষয়টি নীতি-বিরুদ্ধ হওয়ায় অনুমতি দেয়নি অস্ট্রেলিয়ান কন্ট্রোল বোর্ড কর্তৃপক্ষ। ফলে, তদ্বীয় স্ত্রী পৃথকভাবে ইংল্যান্ড গমন করেছিলেন। অভিষেক ঘটা লর্ডস টেস্টে গুরুতর আঘাতপ্রাপ্ত হন। ফলশ্রুতিতে মাত্র ২৯ বল ডেলিভারি করতে পেরেছিলেন তিনি।
এরপর ভারতে আরও তিনটি টেস্ট খেলেন। ২ নভেম্বর, ১৯৫৬ তারিখে কলকাতায় স্বাগতিক ভারতের বিপক্ষে সর্বশেষ টেস্টে অংশ নেন তিনি। তৃতীয় টেস্টে আবারও আঘাতের কবলে পড়েন।
অবসর
এক বছরের মধ্যেই আঘাতের কারণে প্রথম-শ্রেণীর খেলোয়াড়ী জীবন থেকে অবসর নিতে বাধ্য হন। এরপর অবশ্য কিছুকাল ল্যাঙ্কাশায়ার লীগে খেলেছিলেন তিনি। ২১ জানুয়ারি, ২০০৯ তারিখে ৭৬ বছর বয়সে নিউ সাউথ ওয়েলসের বেক্সলি এলাকায় প্যাট ক্রফোর্ডের দেহাবসান ঘটে।
বিপ্লব ভট্টাচার্য
বিপ্লব ভট্টাচার্য (জন্ম: ৭ জানুয়ারি ১৯৮১) হলেন একজন বাংলাদেশী সাবেক পেশাদার ফুটবল খেলোয়াড়। বিপ্লব তার খেলোয়াড়ি জীবনের অধিকাংশ সময় শেখ রাসেলের হয়ে একজন গোলরক্ষক হিসেবে খেলেছেন।
১৯৯৭ সালে, বিপ্লব বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৯ ম্যাচে অংশগ্রহণ করেছিলেন। দলগতভাবে, বিপ্লব সর্বমোট ৬টি শিরোপা জয়লাভ করেছিলেন, যার মধ্যে ১টি ব্রাদার্স ইউনিয়নের হয়ে, ১টি ঢাকা মোহামেডানের এবং ৩টি ঢাকা আবাহনীর হয়ে জয়লাভ করেছিলেন।
প্রারম্ভিক জীবন
বিপ্লব ভট্টাচার্য ১৯৮১ সালের ৭ই জানুয়ারি তারিখে বাংলাদেশে জন্মগ্রহণ করেছেন।
আন্তর্জাতিক ফুটবল
২০১১ সালের ৩রা জুলাই তারিখে বিপ্লব ৩০ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। পাকিস্তানের লাহোরের পাঞ্জাব স্টেডিয়ামে অনুষ্ঠিত পাকিস্তানের বিরুদ্ধে উক্ত ম্যাচে ০–০ গোলে ড্র হয়েছিল, ম্যাচটিতে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ১৪ বছরের খেলোয়াড়ি জীবনে তিনি সর্বমোট ১৯ ম্যাচে অংশগ্রহণ করেছিলেন।
গডো (গেম ইঞ্জিন)
সংক্ষিপ্ত বিবরণ
গডো শুরু থেকে শেষ পর্যন্ত একটি সম্পূর্ণ গেম ডেভলপমেন্ট ব্যবস্থা সরবরাহ করার লক্ষ্যে তৈরি। গডোতে কোন গেম তৈরির সময় গ্রাফিক্স বা অডিও ইত্যাদি মিডিয়া তৈরির সফ্টওয়্যারের বাইরে আর কোন সফ্টওয়্যারের প্রয়োজন পড়ে না।। গডোর গেম ইঞ্জিনের মূল কাঠামো পরাশ্রিত "দৃশ্য" (scene) গুচ্ছের ভিত্তিতে নির্মিত। প্রচলিত ডেটাবেজ-ভিত্তিক ব্যবস্থার পরিবর্তে, গডোতে গেমের সমস্ত উপাদান স্বতন্ত্র ফাইল হিসেবে কম্পিউটারের ফাইল সিস্টেমে সংরক্ষিত থাকে। ফলে গেম তৈরিকারী দলের পক্ষে সংস্করণ নিয়ন্ত্রণ প্রণালীতে গেমের কোড সংরক্ষণ করা অনেক সহজতর হয়।
ইঞ্জিনটি একাধিক প্ল্যাটফর্মের জন্য গেম তৈরি করতে পারে এবং প্রতিটি প্ল্যাটফর্মে স্বতন্ত্র টেক্সচার সংকোচন ব্যবস্থা এবং রেজোলুশন রাখতে পারে।
স্ক্রিপ্টিং
গডোতে সি++, সি#, এবং জিডিন্যাটিভ লাইব্রেরি বাইন্ডিংয়ের মাধ্যমে রাস্ট, নিম, ডি ইত্যাদি ভাষায়, অথবা বা নিজস্ব স্ক্রিপ্টিং ভাষা জিডিস্ক্রিপ্টে গেম তৈরি করা যায়। জিডিস্ক্রিপ্ট, গডোর সিন-নির্ভর কাঠামোর জন্য বিশেষভাবে তৈরি একটি ডায়নামিক টাইপ-সম্পন্ন উচ্চ-স্তরের ভাষা, যার কোড কাঠামো অনেকটাই পাইথনের মত। তবে পাইথনের বিপরীতে জিডিস্ক্রিপ্ট কঠোর টাইপ (strict type) সুবিধা প্রদান করে। গডোর উদ্ভাবকরা বিভিন্ন স্ক্রিপ্টিং ভাষা (লুয়া, পাইথন এবং স্কুইরেল প্রভৃতি) পর্যালোচনা করার পরে নিজস্ব বিশেষায়িত স্ক্রিপ্টিং ভাষা তৈরির সিদ্ধান্ত নেন।
গডো ইঞ্জিনের স্ক্রিপ্ট সম্পাদকে স্বয়ংক্রিয় ইনডেন্টেশন, সিনট্যাক্স হাইলাইট এবং কোড সম্পূরণ সুবিধা রয়েছে। এছাড়া ব্রেকপয়েন্ট এবং প্রোগ্রামের ধাপ পর্যবেক্ষণের ক্ষমতা সহ একটি ডিবাগারও রয়েছে।
রেন্ডারিং
গডোর গ্রাফিক্স ইঞ্জিন সকল সমর্থিত প্ল্যাটফর্মে প্রথমত ওপেনজিএল ইএস ৩.০ ব্যবহারের চেষ্টা করে; অন্যথায় ওপেনজিএল ইএস ২.০ ব্যবহৃত হয়। ভবিষ্যতে ভালকান সমর্থন যোগ করার পরিকল্পনা রয়েছে। ইঞ্জিনটি স্বাভাবিক সমাপতন, ছায়া সমাপতন, প্রতিফলন, এবং এফএক্সএএ, ব্লুম, দৃশ্যের গভীরতা, এইচডিআর, এবং গামা সংশোধনের মতো পূর্ণ-স্ক্রিন পোস্ট-প্রসেসিং ইফেক্ট সমর্থন করে; এছাড়া জিএলএসএল (GLSL) এর মত একটি সরল শেডার ভাষাও রয়েছে, যার সাহায্যে নিজস্ব স্ক্রিন ইফেক্ট তৈরি করে নেয়া যায়। শেডার তৈরির জন্য একটি ভিজ্যুয়াল সম্পাদনা ব্যবস্থাও রয়েছে, যা শেডার প্রোগ্রামিং কোড রচনার বিকল্প পদ্ধতি হিসেবে ব্যবহার করা যায়।
গডো ইঞ্জিন ৩ডি এর পাশাপাশি ২ডি গেমেরও পূর্ণ সমর্থন দেয়। ২ডি ইঞ্জিন বৈশিষ্ট্যের মধ্যে রয়েছে আলো, ছায়া, শেডার, টাইল সেট, প্যারালাক্স সরন, বহুভুজ, অ্যানিমেশন, বস্তবিক গতিবিদ্যার অনুকরণ এবং পার্টিকেল পদ্ধতি।
অন্যান্য বৈশিষ্ট্য
গডোতে স্কেলেটাল অ্যানিমেশন, সংমিশ্রণ, অ্যানিমেশন ট্রি, রূপান্তর এবং সরাসরি দৃশ্যপট সম্পাদনা করার সুবিধাসহ একটি পরিণত অ্যানিমেশন ব্যবস্থা রয়েছে। গেমের প্রায় সমস্ত উপাদানেই অ্যানিমেশন বৈশিষ্ট্য যুক্ত করা যায়। ইঞ্জিনটিতে বাস্তবিক ৩ডি অনুকরণের জন্য বুলেট ৩ডি ফ্রেমওয়ার্ক ব্যবহৃত হয়।
এছাড়া অন্যান্য বৈশিষ্ট্যের মধ্যে রয়েছে:
ইতিহাস
হুয়ান 'reduz' লিনিয়েৎস্কি এবং এরিয়েল 'punto' মাঞ্জুর ২০০৭ সালে গডোর কাজ শুরু করেছিলেন। একটি উপস্থাপনায় লিনিয়েৎস্কি বলেছিলেন যে "গডো" নামটি বেছে নেওয়া হয়েছিল স্যামুয়েল বেকেটের নাটক ওয়েটিং ফর গডো থেকে। নামটি এটি ইঙ্গিত করে ইঞ্জিনে নিয়মিত নতুন বৈশিষ্ট্য যোগ করার অন্তহীন অভ্যাসকে, যার ফলে সফ্টওয়্যারটি সবসময়ই একটি পরিপূর্ণ সংস্করণের দিকে চলমান থাকে, কিন্তু কখনও ওই অবস্থায় পৌঁছাতে পারে না।
২০১৮ সালের ফেব্রুয়ারিতে ইঞ্জিনটির সম্পূর্ণ সোর্স কোড এমআইটি লাইসেন্সের আওতায় জনসাধারণের জন্য গিটহাবে উন্মুক্ত করা হয়।
২০১৪ এর ১৫ ডিসেম্বর গডোর ১.০ সংস্করণ প্রকাশ করা হয়, যা এর প্রথম স্থিতিশীল সংস্করণ ছিল। এই সংস্করণে লাইটম্যাপ, ন্যাভমেশ, এবং শেডার যুক্ত করা হয়েছিল। ২১ মে ২০১৫ তারিখে ১.১ সংস্করণে যুক্ত করা হয় কোড এডিটরে কোড সম্পূরক, ভিজ্যুয়াল শেডার সম্পাদক, নতুন উইন্ডো ব্যবস্থাপনা এপিআই, নতুন লিখিত ২ডি ইঞ্জিন এবং ২ডি পথনির্ণয় বহুভুজ, উন্নত ব্লেনডার রফতানিকারী এবং একটি অন্ধকার থিম।
২০১৫ সালের ৪ নভেম্বর গডো ইঞ্জিন সফটওয়্যার স্বাধীনতা তত্ত্বাবধান গোষ্ঠীতে যোগ দেয়।
২৩ শে ফেব্রুয়ারি, ২০১৬ তারিখে গডোর ২.০ সংস্করণ প্রকাশিত হয়। নতুন বৈশিষ্ট্যের ভিতর ছিল উন্নত সিন ব্যবস্থা, ফাইল ব্যবস্থাপক, এবং উন্নত ডিবাগার। ২০১৬ এর আগস্টে ২.১ সংস্করণে উপকরণ ডেটাবেজ, দক্ষতা বিশ্লেষক এবং প্লাগইন এপিআই যুক্ত করা হয়।
২০১৬ সালের ২২ জুন গডো ইঞ্জিন প্রকল্প মোজিলা ওপেন সোর্স সমর্থন (MOSS) "মিশন পার্টনার্স" পুরস্কারের অংশ হিসেবে ২০,০০০ মার্কিন ডলার সহায়তা লাভ করে। এর সাহায্যে গডো ইঞ্জিনে ওয়েবসকেট, ওয়েবএসেম্বলি, এবং ওয়েবজিএল ২.০ সমর্থন যোগ করা হয়।
২০১৮ সালের ২৯ জানুয়ারি গডো ইঞ্জিনের ৩.০ সংস্করণ উন্মোচিত হয়। এই সংস্করণে উন্নত ৩ডি রেন্ডারিং, ভিআর সমর্থন এবং সি# ভাষায় কোড লেখার সুবিধা যোগ করা হয়েছে। এছাড়া এই সংস্করণেই পূর্ববর্তী অন্তর্নির্মিত ৩ডি অনুকরণ ব্যাকএন্ডকে বুলেট ইঞ্জিন দিয়ে প্রতিস্থাপন করা হয়েছে। ৩.০ সংস্করণই গডোর প্রথম ডেবিয়ানে অন্তর্ভুক্ত হওয়া সংস্করণ।
প্রয়োগ
ওক্যাম (OKAM) স্টুডিওর অনেক গেম গডো ইঞ্জিনে তৈরি, যার মধ্যে রয়েছে ডগ মেন্ডোনাসা অ্যান্ড পিজ্জা বয়।
অ-প্রোগ্রামারদের জন্য সহজে ব্যবহারযোগ্য বলে এবং "সফ্টওয়্যারটির জন্য ইতিমধ্যে প্রচুর শিক্ষা-উপরকণের উপস্থিতির" কারণে পশ্চিম ভার্জিনিয়ার উচ্চ বিদ্যালয় পাঠ্যক্রমে গডো ইঞ্জিন ব্যবহৃত হয়েছে।
বেলে স্কয়ার
alt=|থাম্ব|175x175পিক্সেল| "আপনি কি স্বামী না চেয়ে ভোটাধিকার চান? হ্যাঁ বলছেন বেল স্কয়ার" বেলে স্কোয়ার, সঠিকভাবে ভায়োলা বেলে স্কোয়ার, (১৮৭০-১৯৩৯) ছিলেন ইলিনয়ের একজন ভোটাধিকারবাদী যিনি শিকাগো ভোটাধিকার আন্দোলনের সাথে জড়িত ছিলেন এবং ইডা বি ওয়েলসের সাথে আলফা ভোটাধিকার ক্লাব সহ-প্রতিষ্ঠা করেছিলেন। মহিলাদের ভোটাধিকার না থাকলে তিনি কর প্রদানের বিরোধিতার জন্য বিশেষভাবে পরিচিত ছিলেন। স্কোয়ার যুক্তি দিয়েছিলেন যে, ভোটের অধিকার না থাকা অবস্থায় মহিলাদের কর প্রদান করা হচ্ছে প্রতিনিধিত্ব ছাড়া করপ্রদান।
প্রকাশনা
স্কোয়ার ১৯১১ সালে "দ্য ওম্যান মুভমেন্ট ইন আমেরিকা: আ শর্ট অ্যাকাউন্ট অফ দ্য স্ট্রাগল ফর ইক্যুয়াল রাইটস" বইটি প্রকাশ করেন। এই প্রকাশনার সাথে তার লক্ষ্য ছিল নারীদের ভোটাধিকারের জন্য জটিল সংগ্রাম সম্পর্কে তথ্য ভাগ করে নেওয়া এবং পাঠ্যের পাশাপাশি ছবি ব্যবহার করে তার পাঠকদের জড়িত করা। মুখবন্ধে তিনি লিখেছিলেন, "আমি আশা করেছি... এই বিষয়ে দেশের ছেলে-মেয়েরা আগ্রহান্বিত হবে, সম্ভবত বিশ্বের দেখা সমস্ত আন্দোলনের মধ্যে এটি সর্বশ্রেষ্ঠ। যদি তাই হয়, তাহলে আমি এখানে তাড়াহুড়ো করে এবং অসম্পূর্ণভাবে যা লিখেছি তার মাধ্যমে বিস্তৃত এবং সর্বাধিক ব্যাপক অর্থে "মহিলাদের জন্য ভোটাধিকার" এর অর্থ সম্পর্কে আরও ভাল ধারণা থাকবে, তবে আমার লক্ষ্যটি সম্পন্ন হয়ে যাবে।
আলফা ভোটাধিকার ক্লাব এবং শিকাগো ভোটাধিকার আন্দোলনের সাথে জড়িত
থাম্ব|236x236পিক্সেল| ১৯১৩ ব্রিটিশ ভোটাধিকারবাদী [[এমেলিন প্যাঙ্কহার্স্ট|এমেলাইন পঙ্কহার্স্টের নির্বাসনের প্রতিবাদ করে শিকাগো ভোটাধিকারবাদীদের টেলিগ্রাম]] বেলে স্কোয়ার এবং উল্লেখযোগ্য ভোটাধিকারবাদী ইডা বি ওয়েলস আলফা ভোটাধিকার ক্লাবের সক্রিয় সদস্য ছিলেন। এই ক্লাবটি ১৯১৩ সালে গঠিত হয় এবং আফ্রিকান আমেরিকান মহিলাদের জন্য প্রথম ভোটাধিকার সংস্থা ছিল। উভয় মহিলাই সক্রিয়ভাবে আফ্রিকান আমেরিকান নারীদের ভোটাধিকারের জন্য প্রচারণা করেছিলেন এবং রাজনৈতিকভাবে জাতীয় ভোটাধিকার আন্দোলনের সাথে যুক্ত ছিলেন। ১৯১৩ সালের ১৮ই অক্টোবর স্কোয়ার প্রেসিডেন্ট উইলসনকে একটি টেলিগ্রামে স্বাক্ষর করেন এবং ব্রিটিশ এমেলিন পাঙ্কহার্স্টের বিরুদ্ধে নির্বাসনের আদেশ শেষ করার আহ্বান জানান। শিকাগোর কয়েক ডজন মহিলা এই চিঠিতে স্বাক্ষর করেছেন, যার মধ্যে জেন অ্যাডামসও রয়েছেন। মহিলারা উইলসনের কাছে আবেদন করেছিলেন "মিসেস পাঙ্কহার্স্টকে ভর্তি করুন; এইভাবে স্বাধীনতার প্রতি আমেরিকার ভক্তি এবং বাকস্বাধীনতার অধিকারের উচ্চ ঐতিহ্য বজায় রাখা।"
ওয়াশিংটন ডিসিতে ভোটাধিকার মিছিল
১৯১৩ সালে ওয়েলস ১৯১৩ সালে ওয়াশিংটনে জাতীয় আমেরিকান মহিলা ভোটাধিকার সমিতির সাথে সম্পৃক্ত ভোটাধিকার মিছিলকে একীভূত করেন, যা সুফ্রাগিস্ট অ্যালিস পল এবং লুসি বার্নস দ্বারা আয়োজিত হয়েছিল। যদিও ওয়েলসকে একজন প্যারেড সংগঠক অন্য কৃষ্ণাঙ্গ নারীদের সাথে হাঁটতে বলেছিলেন, যদিও নাওসা সিদ্ধান্ত নিয়ে ছিল যে কৃষ্ণাঙ্গ নারীরা যেখানে ইচ্ছা মিছিল করতে পারে, তিনি তা করতে অস্বীকার করেন। ওয়েলস এবং স্কোয়ার ইলিনয় প্রতিনিধিদলের সাথে মিছিল করে এবং স্কোয়ারকে "ভোট না কর নয়" স্যাশ পরে ছবি তোলা হয় (ডানদিকে ছবি দেখুন)। থাম্ব|250x250পিক্সেল| ১৯১৩ সালে ওয়েলস অ্যান্ড স্কয়ার মিছিল মিছিলের পর ওয়েলস কে তার রাজনৈতিক সাহসিকতার জন্য সম্মানিত করা হয় ইউটার প্রোগ্রেসিভ ক্লাব অফ কুইন চ্যাপেলের এক সমাবেশে যেখানে স্কোয়ার একটি সন্ধ্যার সংবর্ধনা অনুষ্ঠানে বক্তব্য রাখেন।
ব্যক্তিগত জীবন
বেলে স্কোয়ার ১৮৭০ সালে ওহাইওর লিমা শহরে জন্মগ্রহণ করেন। যদিও স্কোয়ার অবিবাহিত ছিলেন তবে তিনি "মিসেস বেলে স্কোয়ার" হিসাবে উল্লেখ করার জন্য জোর দিয়েছিলেন। ১৯১৩ সালে অসংখ্য সংবাদপত্র তার অনন্য রাজনৈতিক প্রতিবাদের উপর রিপোর্ট করে উল্লেখ করে যে, "সমাজ একটি জীব, হাত ও পা সহ একটি দৈত্য, একটি প্রাথমিক মস্তিষ্ক, খুব বেশি বুদ্ধি নয় এবং কেবল বিবেকের ঝলক। সংস্কারকরা হলেন শল্য চিকিৎসক এবং ডাক্তার। প্রত্যেকের নিজস্ব প্রতিকার আছে। প্রত্যেকে বিশ্বাস করে যে একটি অপারেশন প্রয়োজন। তাহলে আমি কি।।। একজন মহিলা কেন মৃত্যু বা বিয়ে পর্যন্ত মিস থাকবেন? ছেলেটি তার শিরোনামটি মাস্টার থেকে মিস্টারে পরিবর্তন করে যত তাড়াতাড়ি সে চায় -- লং প্যান্টে ওঠার সাথে সাথে এবং একটি ক্ষুরের সাথে পরিচয় হয়। তারা বলে এটা বিভ্রান্তিকর। তারা তখন জানতে পারবে না যে আমরা অবিবাহিত না বিবাহিত। আমি মনে করি না যে আমরা যা আছি তা কারও ব্যবসা। কেন আমরা আমাদের বৈবাহিক সম্পর্কআমাদের ব্যবসায়িক কার্ডে মুদ্রণ করতে বাধ্য থাকব? পুরুষরা তা করে না।" স্কয়ার পেশাগতভাবে সঙ্গীত শিক্ষক হিসাবে কাজ করেছিলেন।
লেকে ওহেদ
লেকে ওহেদ (জন্ম: ৭ মে ১৯৮৬) একজন নাইজেরীয় ক্রিকেটার। তিনি ২০১৩ আইসিসি ওয়ার্ল্ড ক্রিকেট লিগ বিভাগ সিক্স টুর্নামেন্টে খেলেছিলেন। ২০১৯ সালের মে মাসে উগান্ডায় আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য তাকে নাইজেরিয়ার দলে জায়গা দেওয়া হয়েছিল। ২০ ই মে, ২০১৯ তে কেনিয়ার বিপক্ষে নাইজেরিয়ার হয়ে টি-টোয়েন্টি আন্তর্জাতিক টি-টোয়েন্টি) তে আত্মপ্রকাশ করেছেন। অক্টোবরে ২০১৯, সংযুক্ত আরব আমিরাতের ২০১৯ আইসিসি টি -২০ বিশ্বকাপ বাছাইপর্বের টুর্নামেন্টের জন্য তাকে নাইজেরিয়ার দলে জায়গা দেওয়া হয়েছিল।
রাজনন্দগাঁও
রাজনন্দগাঁও (Rajnandgaon) ভারতের ছত্তিসগড় রাজ্যের রাজনন্দগাঁও জেলার একটি শহর ও পৌর কর্পোরেশনাধীন এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে রাজনন্দগাঁও শহরের জনসংখ্যা হল ১৪৩,৭২৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে রাজনন্দগাঁও এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ভুলতা-মদুনাঘাট ৭৬৫ কেভি গ্রিড লাইন
ভুলতা-মদুনাঘাট ৭৬৫ কেভি গ্রিড লাইন হচ্ছে বাংলাদেশে নির্মাণাধীন একটি উচ্চ ভোল্টেজ বৈদ্যুতিক লাইন। লাইনটি নির্মাণ করছে পাওয়ার গ্রিড কোম্পানি অব বাংলাদেশ।
ইতিহাস
বিদ্যুৎ উৎপাদন পরিকল্পনা অনুযায়ী, মহেশখালী অঞ্চলে ২০৩০ সালের মধ্যে প্রায় ৪ হাজার ৮২৮ মেগাওয়াট এবং পরবর্তীতে পর্যায়ক্রমে প্রায় ১৩ হাজার মেগাওয়াট বিদ্যুৎ কেন্দ্র নির্মিত হবে। এই বিদ্যুৎকেন্দ্রগুলি থেকে উৎপাদিত বিদ্যুৎ ইভাকুয়েট করে ঢাকা এবং চট্টগ্রামের লোড সেন্টারে সরবরাহ করতে হলে মহেশখালী থেকে মদুনাঘাট এবং মদুনাঘাট থেকে ভুলতা পর্যন্ত ৭৬৫ কেভি সঞ্চালন লাইন নির্মাণের পরিকল্পনা গ্রহণ করেছে। এর মধ্যে মদুনাঘাট হতে ভুলতা পর্যন্ত ৭৬৫ কেভি সঞ্চালন লাইনটি নির্মাণের লক্ষ্যে বৈদেশিক ঋণ দিতে আগ্রহ প্রকাশ করেছে চীনের নেতৃত্বে গঠিত এশীয় অবকাঠামো বিনিয়োগ ব্যাংক এআইআইবি। ইতোমধ্যে টিএপিপি প্রকল্প বাস্তবায়নের জন্য এআইআইবি ৩ দশমিক ২৯ মিলিয়ন মার্কিন ডলারের বৈদেশিক অনুদান সহায়তা দিতে সম্মত হয়েছে।
দূরত্ব
ভুলতা বৈদ্যুতিক গ্রিড উপকেন্দ্র থেকে মদুনাঘাট বৈদ্যুতিক গ্রিড উপকেন্দ্র পর্যন্ত এই বিদ্যুৎশক্তি সঞ্চালন লাইনটির দৈর্ঘ্য ২৪৫ কিলোমিটার।
আরো দেখুন
জাতীয় গ্রিড
আব্দুল কাদের খান
আব্দুল কাদের খান (জন্ম: ৩১ মার্চ ১৯৫২) একজন বাংলাদেশী রাজনীতিবিদ, সংসদ সদস্য, সাবেক সেনা কর্মকর্তা ও ডাক্তার। তিনি ২০০৮ থেকে ২০১৩ পর্যন্ত ৯ম জাতীয় সংসদের জাতীয় পার্টি মনোনীত সংসদ সদস্য ছিলেন।
প্রাথমিক জীবন
আব্দুল কাদের খান গাইবান্ধা জেলার সুন্দরগঞ্জ উপজেলার পশ্চিম ছাপরহাটি গ্রামে জন্মগ্রহণ করেছিলেন।
হাসানুজ্জামান হাসান
হাসানুজ্জামান হাসান বাংলাদেশের লালমনিরহাট জেলার রাজনীতিবিদ ও লালমনিরহাট-১ আসনের সাবেক সংসদ সদস্য।
আব্দুল কাদের খান
কর্মজীবন
কাদের খান বাংলাদেশ সেনাবাহিনীর একজন অবসরপ্রাপ্ত ডাক্তার। তিনি সেনাবাহিনীর একজন কর্নেল পদমর্যাদার কর্মকর্তা ছিলেন। তিনি ২০০৮ সালের সাধারণ নির্বাচনে জাতীয় পার্টির মনোনয়ন নিয়ে গাইবান্ধা-১ আসন থেকে ৯ম জাতীয় সংসদের সদস্য নির্বাচিত হন। কাদের খান ২০০৮ থেকে ২০১৩ পর্যন্ত বিদ্যুৎ, জ্বালানি ও খনিজ সম্পদ মন্ত্রণালয়ের সংসদীয় স্থায়ী কমিটির সদস্য ছিলেন।
হাসানুজ্জামান হাসান
রাজনৈতিক জীবন
হাসানুজ্জামান হাসান ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লালমনিরহাট-১ আসন থেকে সংসদ সদস্য নির্বাচিত হয়েছিলেন। ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির প্রার্থী হিসেবে তিনি লালমনিরহাট-১ আসন থেকে পরাজিত হয়েছিলেন।
কার্মা চিত্রবতী
দেওয়া আয়ু কার্মা চিত্রবতী (জন্ম ২৪ ফেব্রুয়ারি ১৯৯০ দেনপাসার ) একজন ইন্দোনেশিয়ান ছোট গল্প লেখক, বালীয় ভাষা সাহিত্য কর্মী এবং উইকিমিডিয়ান। পাম গাছ লেখা প্রাচীন বালীয় পাণ্ডুলিপিগুলিকে ডিজিটাইজ এবং অনুবাদ করার অগ্রণী কাজের জন্য তিনি সুপরিচিত। ১৫ আগস্ট ২০২১ সালে তাকে ২০২১ সালে ভার্চুয়াল উইকিম্যানিয়া সম্মেলনের সময় উইকিমিডিয়ান নবাগত বছরের সেরা উপাধিতে ভূষিত করা হয়েছিল।
ব্যক্তিগত জীবন
তিনি তার পরিবারের বড় সন্তান হিসাবে জন্মগ্রহণ করেছিলেন। তার চার ভাইবোন আছে।
তিনি আই গেদে গীতা পূর্ণমা আরসা পুত্রকে বিয়ে করেছিলেন, যিনি বায়ু নামেও পরিচিত ছিলেন , যিনি ২০২৩ সালের ফেব্রুয়ারিতে মারা যান।
উইকিমিডিয়া
তিনি ২০১৯ সালে উইকিমিডিয়া প্রকল্পে তার সম্পৃক্ততা শুরু করেন এবং বালিনীয় সম্প্রদায়ের জন্য বালিনীয় ভাষার উৎস নিয়ে একটি অনলাইন গ্রন্থাগার নির্মাণের জন্য উইকিপুস্তক তৈরি করেন। ২০২১ সালের উইকিম্যানিয়া সম্মেলনে তাকে বর্ষসেরা উইকিমিডিয়ান নবাগত হিসেবে ঘোষণা করা হয়।
কর্মজীবন
তিনি তার মাধ্যমিক শিক্ষার জন্য এসএমএ নেগেরি ১ বানজারাংকানে যোগদান করেন। তিনি এরপর উদয়না বিশ্ববিদ্যালয়ের বালির ভাষা ও সাহিত্য বিভাগ থেকে স্নাতক শেষ করেন এবং বিশ্ববিদ্যালয়ের বিশুদ্ধ ভাষাতত্ত্ব বিভাগে স্নাতকোত্তর ডিগ্রি সম্পন্ন করেন। এরপর তিনি ২০১১ থেকে ২০১৮ সাল পর্যন্ত এসএমপিএন ৩ ডেনপাসারে বালিনিজ ভাষার শিক্ষক হিসেবে কর্মজীবন শুরু করেন
তিনি শখ হিসাবে অল্প বয়সে বালিনিজ ভাষার প্রতি তার আগ্রহের অনুধাবন করেন এবং ভাষার ইতিহাস সম্পর্কে গবেষণা শুরু করেন, যা ইন্দোনেশিয়ায় ইন্দোনেশিয়ান ভাষার উদ্ভবের কারণে পরিত্যক্ত হওয়ার ঝুঁকিতে ছিল।
অঞ্জো জেলা
থাম্ব|অঞ্জো জেলার প্রাকৃতিক দৃশ্য অঞ্জো জেলা হল ভারতের অরুণাচল প্রদেশ রাজ্যের একটি জেলা। ২০০৪ সালের ১৬ ফেব্রুয়ারি অরুণাচল প্রদেশ জেলা পুনর্গঠন সংশোধনী বিলের অধীনে লোহিত জেলা ভেঙে এই জেলা গঠিত হয়। এই জেলার উত্তর সীমান্তে গণচীন। হাওয়াই এই জেলার সদর শহর। এই শহর ব্রহ্মপুত্র নদের উপনদী লোহিত নদের তীরে সমুদ্রপৃষ্ঠ থেকে ১২৯৬ মিটার উচ্চতায় অবস্থিত। এটিই ভারতের পূর্বতম জেলা। এই জেলার পূর্বতম অঞ্চলটি হল ডং গ্রাম।
অঞ্জো জেলা ভারতের ৬৪০টি জেলার মধ্যে দ্বিতীয় সর্বনিম্ন জনবহুল জেলা।
ভূগোল
লোহিত, লাম, টিডিং, দলাই, ক্রোতি, দিচু, লাতি, ক্লুং, দাভ, তেলুয়া, আমপানি ও সারতি হল এই জেলার প্রধান নদনদী।
বিভাগ
অরুণাচল প্রদেশের হায়ুলিয়াং বিধানসভা কেন্দ্রটি এই জেলার একমাত্র বিধানসভা কেন্দ্র। এটি অরুণাচল পূর্ব লোকসভা কেন্দ্রের অংশ।
জনপরিসংখ্যান
২০১১ সালের জনগণনা অনুসারে, এই জেলার জনসংখ্যা ২১,০৮৯। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬৩৯তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৩.৭৭%। জেলার লিঙ্গানুপাতের হার প্রতি ১০০০ জন পুরুষে ৮০৫ জন নারী। জেলার সাক্ষরতার হার ৫৯.৪%.
উপজাতি
মিশমি ও জাখরিং উপজাতি (আগেকার নাম মেয়োর) এই জেলার প্রধান উপজাতি গোষ্ঠী।
চীন জাতীয় ফুটবল দল
চীন জাতীয় ফুটবল দল (, China national football team) হচ্ছে আন্তর্জাতিক ফুটবলে চীনের প্রতিনিধিত্বকারী পুরুষদের জাতীয় দল, যার সকল কার্যক্রম চীনের ফুটবলের সর্বোচ্চ নিয়ন্ত্রক সংস্থা চীনা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৩১ সাল হতে ফুটবলের সর্বোচ্চ সংস্থা ফিফার এবং ১৯৭৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। চীনা গৃহযুদ্ধের পর, ফুটবল অ্যাসোসিয়েশন নতুনভাবে প্রতিষ্ঠিত গণপ্রজাতন্ত্রী চীন দ্বারা সংস্কার করা হয়েছিল। ১৯১৩ সালের ৪ঠা ফেব্রুয়ারি তারিখে, চীন প্রথমবারের মতো আন্তর্জাতিক খেলায় অংশগ্রহণ করেছে; ফিলিপাইনের ম্যানিলায় অনুষ্ঠিত উক্ত ম্যাচে চীন ফিলিপাইনের কাছে ২–১ গোলের ব্যবধানে পরাজিত হয়েছে।
লং জি তুই নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় চীনের রাজধানী বেইজিংয়ে অবস্থিত। বর্তমানে এই দলের ম্যানেজারের দায়িত্ব পালন করছেন লি থিয়ে এবং অধিনায়কের দায়িত্ব পালন করছেন কুয়াংচৌ এভারগ্রান্ড তাওবাওয়ের মধ্যমাঠের খেলোয়াড় জেং জি।
চীন এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছিল। অন্যদিকে, এএফসি এশিয়ান কাপে চীন এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৮৪ এবং ২০০৪ এএফসি এশিয়ান কাপের ফাইনালে পৌঁছানো। যদিও আধুনিক ফুটবলে চীনের ততটা ইতিহাস নেই, তবে ২০০৪ এএফসি এশিয়ান কাপ ফাইনালের জন্য আনুমানিক ২৫০ মিলিয়ান দর্শক ছিল, যেখানে চীন তাদের প্রতিদ্বন্দ্বী জাপানের কাছে ৩–১ গোলে পরাজিত হয়েছিল। এটি উক্ত সময়ে দেশের ইতিহাসে বৃহত্তম একক অনুষ্ঠান ছিল।
লি ওয়েইফেং, জু বো, লিন কাও, হাও হাইতং এবং জেং জির মতো খেলোয়াড়গণ চীনের জার্সি গায়ে মাঠ কাঁপিয়েছেন।
দ্বন্দ্ব
ঐতিহ্যগতভাবে, চীনের চিরপ্রতিদ্বন্দ্বী হচ্ছে জাপান জাতীয় ফুটবল দল। ২০০৪ সালের এফসি এশিয়ান কাপের ফাইনালে জাপানের কাছে ৩–১ গোলে পরাজিত হওয়ার পর চীনের ভক্তদের ওয়ার্কার স্টেডিয়ামের উত্তর গেটের কাছে দাঙ্গা শুরু করেছিল। উক্ত সময় টুর্নামেন্টের বিতর্কিত ওষুধ ও দুর্যোগপূর্ণ জাপানী মনোভাবের কারণে দাঙ্গা ছড়ানোর কথা বলা হয়েছিল।
রাজনৈতিক চাপের কারণে হংকংয়ের সাথে চীনের প্রতিদ্বন্দ্বিতা তৈরি হয়েছে। হংকং ভক্তরা চীনের জাতীয় সংগীতের সময় নিন্দা প্রকাশ করে।
আশিম গুলাটি
আশিম গুলাটি (জন্ম: ২০ জুলাই, ১৯৯০) হলেন একজন ভারতীয় মডেল এবং চলচ্চিত্র ও টেলিভিশন অভিনেতা। তিনি গুলমোহর গ্র্যান্ড-এ নীল গুজরাল, দিল সম্ভল যা জরা-তে রেহান খান্না ও কর্ণ সঙ্গিনী-তে কর্ণ চরিত্রে অভিনয়ের জন্য বিশেষভাবে পরিচিত।
কর্মজীবন
২০১৫ সালে গুলমোহর গ্র্যান্ড-এ অভিনয়ের মাধ্যমে আশিম গুলাটি টেলিভিশন জগতে পদার্পণ করেন।
২০১৬ সালে তুম বিন ২ ছবিতে নেহা শর্মার বিপরীতে অমর চরিত্রে অভিনয়ের মাধ্যমে তিনি চলচ্চিত্র জগতে পদার্পণ করেন। সেই বছরই ইয়ে হ্যায় আশিকি ছবিতে তিনি আয়ূষ চরিত্রে অভিনয় করেন।
২০১৭ সালে আশিম স্টার প্লাসের দিল সম্ভল জা জরা-এ স্মৃতি কালরার বিপরীতে রেহান চরিত্রে অভিনয় করেন।
২০১৮ সালে তিনি স্টার প্লাসের কর্ণ সঙ্গিনী-তে তেজস্বী প্রকাশের বিপরীতে কর্ণ চরিত্রে অভিনয় করেন।
যুক্তরাষ্ট্রীয় অঞ্চল মসজিদ
ফেডারেল টেরিটরি মসজিদ (মালয়: মসজিদ উইলিয়াহ পার্সেকুটুয়ান) (আরবি: مسجد ولايه ڤرسكوتوان) মালয়েশিয়ার কুয়ালালামপুর এর একটি মসজিদ। এটি ম্যাট্রেড কমপ্লেক্স এবং ফেগেশনাল গভর্নমেন্ট কমপ্লেক্সের নিকটে অবস্থিত সেগাম্বুট জেলার জালান দুতার নিকটে।
ইতিহাস
কুয়ালালামপুর মসজিদটি ১৯৯৯ থেকে ২০০০ সালের মধ্যে নির্মিত হয়েছিল। এটি জালান দুতার পাশের সরকারী অফিস কমপ্লেক্সের কাছে একটি পাঁচ হেক্টর স্থানে অবস্থিত। উইলিয়াহ পার্সেকুটুয়ান (ফেডারেল টেরিটরি) মসজিদটি ২৫ ই অক্টোবর ২০০০-এ সর্বসাধারণের জন্য উন্মুক্ত করা হয়েছিল এবং ১২ তম ইয়াং ডি-পার্টুয়ান আগং, তুয়ানকু সৈয়দ সিরাজউদ্দিন ইবনি আলমারহুম সৈয়দ পুত্র জামালুলাইল দ্বারা পরিচালিত হয়েছিল। এটি নগর সীমানায় সরকার কর্তৃক নির্মিত ৪৪ তম মসজিদ। মসজিদটিতে ১৭,০০০ মানুষ প্রার্থনা করতে পারে।
নির্মাণকৌশল
মসজিদের নকশাটি অটোমান এবং মালয় স্থাপত্য শৈলীর মিশ্রণ, তুরস্কের ইস্তাম্বুলের নীল মসজিদ দ্বারা প্রচুরভাবে প্রভাবিত। এটি টেকসই এবং হালকা করার জন্য ইপোক্সি রজনের সাথে মিশ্রিত কাচের ফাইবার ফ্যাব্রিকের সংমিশ্রণ উপাদান থেকে তৈরি ২২টি গম্বুজ রয়েছে।
সর্বাধিক দেখা ইউটিউব ভিডিওর তালিকা
সর্বাধিক প্রদর্শির ইউটিউব ভিডিওর এই তালিকাতে সবচেয়ে বেশি দেখা শীর্ষ ১০০টি ভিডিও রয়েছে। প্রদর্শনের সংখ্যা ইউটিউব ওয়েবসাইটের উপর ভিত্তি করে প্রদর্শিত।
শীর্ষ ভিডিওসমূহ
{{legend|#ffffcc| — মিউজিক ভিডিও নয়}}
মুক্তি পাওয়ার বছর অনুযায়ী
ক্যাটি পেরি এবং এড শিরান এই তালিকায় সবচেয়ে বেশিবার আবির্ভূত হয়েছেন (প্রত্যেকেই তিনবার)। icanrockyourworld (.২০০৭), লিঙ্কিন পার্ক (২০০৭), কুইন (২০০৮), গানস এন রোজেস (২০০৯), এড শিরান (২০১৭) এবং Cocomelon – Nursery Rhymes (২০১৮) প্রত্যেকেরই কোনো এক বছরে শীর্ষ ৫-এ দুটি করে ভিডিও রয়েছে। Gummibär এর The Gummy Bear Song এর ইংরেজি এবং স্পেনিশ দুটি ভার্শনই ২০০৭ সালে শীর্ষ ৫ এর মধ্যে অবস্থান করেছিল।.
ঐতিহাসিক সর্বাধিক দেখা ভিডিওসমূহ
নিম্নের ছকে এপ্রিল ২০০৫ সাল থেকে এখন পর্যন্ত ইউটিউবে সর্বাধিক প্রদর্শিত ভিডিওর স্থানে পৌছানো ভিডিওসমুহ তালিকাভুক্ত করা হয়েছে।
{{legend|#d0f0c0|বর্তমান রেকর্ড (⁂)}} {{legend|#d7ccf3|সাবেক রেকর্ড (*)}} {{legend|#ffd9d9|ইউটিউব থেকে অপসারিত ভিডিও নির্দেশ করে (‡)}}
চাং ইউফেই (সাঁতারু)
চাং ইউফেই (张雨霏, Zhang Yufei; জন্ম: ১৯ এপ্রিল ১৯৯৮) হলেন একজন চীনা সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং সাঁতারের নারীদের ২০০ মিটার বাটারফ্লাই এবং নারীদের ৪×২০০ মিটার ফ্রিস্টাইল রিলে   বিভাগে স্বর্ণ পদকের জয়লাভ করার পাশাপাশি নারীদের ১০০ মিটার বাটারফ্লাই বিভাগে রৌপ্য পদক জয়লাভ করেছেন।
আন্তর্জাতিক পরিজগতের অন্যতম সম্ভাবনাময় সাঁতারু হিসেবে বিবেচি ইউফেই, বর্তমানে তিনি ২০০ মিটার বাটারফ্লাইয়ে বিশ্ব জুনিয়র রেকর্ডের অধিকারী এবং যুব অলিম্পিক, এশিয়ান গেমস এবং বিশ্ব চ্যাম্পিয়নশিপ জুড়ে সাঁতারে এপর্যন্ত সাতটি পদক (তিনটি স্বর্ণ, দুটি রৌপ্য এবং দুটি ব্রোঞ্জ) জয়লাভ করেছেন।
প্রারম্ভিক জীবন
চীনের শুচৌতে জন্মগ্রহণকারী ইউফেই তার মায়ের (যিনি তার ব্যক্তিগত কোচ হিসেবে কাজ করেছিলেন) উৎসাহ ও প্রভাবের ফলে মাত্র তিন বছর বয়সে সাঁতার কাটতে শুরু করেন। দুই বছর পর তিনি চিয়াংসু সাঁতার দলের সদস্য হিসেবে পেশাগতভাবে প্রশিক্ষণ শুরু করেন এবং অবশেষে তার বয়সের জন্য অসংখ্য রেকর্ডের অধিকারী হন। এর পরে আরও রেকর্ড অর্জনের সাথে সাথে, চাংয়ের দ্রুত সাফল্যের ফলে তিনি চৌদ্দ বছর বয়সে বেইজিংয়ে ২০১২ ফিনা বিশ্বকাপ মিটে ২০০ মিটার বাটারফ্লাইয়ে স্বর্ণ পদকের জন্য ২০০৮ গ্রীষ্মকালীন অলিম্পিকের চ্যাম্পিয়ন লিউ জিগেকে পরাজিত করার মাধ্যমে একটি আন্তর্জাতিক ক্রীড়া প্রতিযোগিতার অভিষেক করেন।
২১১২: দ্য বার্থ অব ডোরেমন
২১১২: দ্যা বার্থ অফ ডোরেমন (<span class="t_nihongo_kanji" lang="ja">2112年 ドラえもん誕生 ২১১২ নেন দোরাএমন তানজৌ<span class="t_nihongo_comma" style="display:none"> <sup class="t_nihongo_help noprint">? ) ডোরেমনের জন্ম থেকে শুরু করে নোবিতার কাছে আসা পর্যন্ত সময়ের ঘটনা নিয়ে রচিত চলচ্চিত্র। এই চলচ্চিত্র সম্পূর্ণ সিরিজের প্রিকুয়েলের মত, এতে বিংশ শতাব্দিতে ভ্রমণের আগে ডোরেমনের জীবন দেখানো হয়েছে : কীভাবে সে তৈরি হলো, কীভাবে সে আংশিক ভেঙে গেলো, কীভাবে সে তার কান হারালো, কীভাবে নোবি পরিবারের সাথে তার দেখা হলো এবং অতীতে ফিরে গিয়ে নোবিতাকে সাহায্য করার সিদ্ধান্ত নিলো। এটা ৪ই মার্চ, ১৯৯৫ তারিখে ডোরেমন: নোবিতা'স জেনেসিস ডায়েরীর সাথে প্রিমিয়ার হয়। আসল চলচ্চিত্রটি মূলত ডোরেমন মাঙ্গা র প্রারম্ভিক সেটাপ ভালোমত বুঝার জন্য তৈরি করা হয়েছিলো।
এই ছোট চলচ্চিত্রের জন্য আবহ সংগীত তৈরি করেছেন অভিজ্ঞ সংগীত স্রষ্টা শিনজি মিয়াযাকি যিনি পোকেমন টিভি সিরিজের আবহ সংগীতের জন্য অধিক পরিচিত। তিনি শিন-এই অ্যানিমেশন এর তৈরি অপর অ্যানিমে শিন-চ্যান এর জন্যও কাজ করেছেন।
প্লট
সেপ্টেম্বর ৩, ২১১২। মাৎসুশিবা রোবোট ফ্যাক্টরিতে হলদে শরীর, কান এবং উচ্চ কণ্ঠস্বরবিশিষ্ট রোবোট বিড়াল ডোরেমন তৈরি করা হচ্ছিলো।  ডোরেমন তৈরির সময় দুজন সন্ত্রাসী টাইম ওয়ার্প দিয়ে টাইম প্যাট্রোল থেকে পালাচ্ছিলো যার ফলে রোবোট ফ্যাক্টরিতে বৈদ্যুতিক power surge সৃষ্টি হয়। যখন ডোরেমনের শরীরের অংশগুলো জোড়া দেওয়া হচ্ছিলো তখন এই power surge ডোরেমনকে আঘাত করে ফলে সে শিল্প বর্জ্য নিষ্কাশনের জায়গারে পড়ে যায়। ভাগ্যক্রমে নোরামিয়াকো নামের একটি মেয়ে নাঁচুনে রোবোট বিড়াল তাকে নিষ্কাশনকেন্দ্রের আগুন থেকে বাঁচায়।
ডোরেমন রোবোট স্কুলে ফিরে সবচেয়ে ভালো রোবোট বিড়াল হওয়ার ট্রেইনিং নেয়। তবে তার প্রস্তুতির সময়কালীন ত্রুটির জন্য তার সব ক্লাসেই সমস্যা হচ্ছিলো।  রোবোট স্কুলের অধ্যক্ষ প্রিন্সিপাল তেরোদাইএর সাথে মিটিংয়ে ডোরেমনকে বিশেষ রোবোটদের জন্য ট্রেইনিং ক্লাসে পাঠানো হয়।  এখানে ডোরেমনের সাথে নোরামিয়াকোর আবার দেখা হয়। ডোরেমনের  দুজন ক্লাসমেট জাইবী ও কেন্তা, যাদের ব্যক্তিত্বও জিয়ান ও সুনেওর মতো, ডোরেমনের পকেট ছিনিয়ে নিতে চায়, কিন্তু নোরামিয়াকো আবারো তাকে বাঁচায়। একসময়  ডোরেমনের সাথে জাইবী, কেন্তা ও তার মতো অন্য রোবোটদের সাথেও বন্ধুত্ব হয়।
গ্রাজুয়েশন এর দিন, ডোরেমনসহ সব রোবোটদের তাদের উপস্থাপন করতে হয়। ডোরেমন পরীক্ষায় ভালো করেনি এবং তার প্রস্তুতির সময়ের দুর্ঘটনার কারণে তার অনেক বৈশিষ্ট্য নষ্ট হয়ে গেছিলো। তাই তার উপস্থাপন সফল হয়নি। কিন্তু একদম শেষ মুহূর্তে সে দুর্ঘটনাবশত সেওয়াশি নামের এক শিশুর দ্বারা নির্বাচিত  হয়ে যায়।
সেওয়াশি বেড়ে ওঠার সাথে সাথে সে এবং ডোরেমন ঘনিষ্ঠ বন্ধু হয়ে উঠতে লাগলো। একদিন যখন সেওয়াশি কাদা দিয়ে ডোরেমন বানাচ্ছিল তখন সে একটি রোবোট ইঁদুরকে ডোরেমনের মূর্তিটির কান খাওয়ার নির্দেশ দিলো যাতে এটি দেখতে ডোরেমনের ৩-ডি রূপের মত দেখায়। কিন্তু এটি ভুল করে আসল ডোরেমনের কান খেয়ে ফেলে, যা তার মধ্যে ইঁদুর-ভীতির সঞ্চার করে। হাসপাতালে রোবোট ডাক্তাররা দুর্ঘটনাবশত ডোরেমনের কান সম্পূর্ণ তুলে ফেলে। নোরামিয়াকো এটা দেখে ডোরেমনের উপর হাসে যা ডোরেমনকে কষ্ট দেয়।
যখন ডোরেমন একটি টাওয়ারের ছাদে বসে তার হারানো কান নিয়ে চিন্তা করছিল, সে তখন অনুপ্রেরণা পানীয় খেয়ে মন ভালো করার চেষ্টা করতে চাইলো, কিন্তু ভুল করে সে এর বদলে দুঃখ পানীয় খেয়ে ফেলল।  এর ফলে সে অনিয়ন্ত্রিতভাবে কাঁদতে থাকলো এবং তার গায়ের রং নীলে এবং তার কণ্ঠ চিরস্থায়ীভাবে গভীরে পরিণত হলো।
কিছুদিন পর, ডোরেমনের বোন ডোরামি এলো এবং তাকে বলল যে সেওয়াশি তাকে খুঁজতে যেয়ে হারিয়ে গেছে। সেওয়াশিকে খুঁজতে ডোরেমন আবারো অনুপ্রেরণা পানীয়ের জায়গায় ভুলে গতি বৃদ্ধি পানীয় খেয়ে ফেলল, যার ফলে সে খুব দ্রুত এবং অনিয়ন্ত্রিতভাবে চলতো শুরু করল।
নদীনালা ধারে সেওয়াশি চিন্তা করছিল ডোরেমন কোথায় গেলো। সেই সময় ঐ দুজন সন্ত্রাসী টাইম প্যাট্রোলের ধাওয়া খেয়ে সেখানে এসে উপস্থিত হলো। তারা সেওয়াশিকে জিম্মি করল এবং তাদেরকে অনুসরণ করলে তাকে আঘাত করা হবে বলে হুমকি দিলো। এসময় ডোরেমনের আবির্ভাব হলো এবং তার মাথা দিয়ে তাদের স্পেসশিপের নির্গমন নল নষ্ট করে দিলো। ফলে স্পেসশিপ নষ্ট হয়ে গেলো এবং সন্ত্রাসীরা ধরা পড়ল। সেওয়াশি বেঁচে গেলো কিন্তু এতে ডোরেমন তার পকেট হারালো। যখন ডোরামি ও নোরামিয়াকো সেওয়াশি ও ডোরেমনকে খুজে পেলো, নোরামিয়াকো ডোরেমনের কাছে ক্ষমা চাইলো তার উপর সে সময় হাঁসার কারণে। নোরামিয়াকো ডোরেমনের নতুন চেহারা ও কণ্ঠ কেমন পছন্দ হয়েছে তা নিয়েও মন্তব্য করে।
ক্রিসমাসের দিন সেওয়াশি ডোরেমনকে সেই ক্লেটি দেয়, যা সে বানাচ্ছিল। ডোরেমনের নতুন চেহারার সাথে মিল রেখে এইবার আর তাতে কান ছিল না এবং রং ছিল নীল। ডোরেমন, সেওয়াশি, ডোরামি, নোরামিয়াকো এবং অন্যান্য রোবোটরা যখন একসাথে বড়দিন উদ্‌যাপন করছিলো তখন প্রিন্সিপ্যাল তেরোদাই সান্টা সেজে উপস্থিত হলো এবং ডোরেমনকে নতুন পকেট ও মিনি-ডোরা নামের নতুন রোবোট উপহার দিলো।
সেওয়াশির বড়-দাদা নোবি নোবিতার জীবনকে উন্নত করার জন্য সেওয়াশি ডোরেমনকে টাইম মেশিনে করে অতীতে পাঠনোর মাধ্যমে চলচ্চিত্রটি শেষ হয়।
সিমলা (অভিনেত্রী)
সামসুন নাহার সিমলা (জন্ম ৪ ডিসেম্বর ১৯৮২), যিনি সিমলা নামে অধিক পরিচিত, বাংলাদেশী চলচ্চিত্র অভিনেত্রী ও মডেল। তিনি তার প্রথম অভিনীত ম্যাডাম ফুলি (১৯৯৯) চলচ্চিত্রের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।
প্রারম্ভিক জীবন
শিমলা ১৯৮২ সালের ৪ ডিসেম্বর (বিবাহের কাবিননামা অনুসারে) ঝিনাইদহ জেলার শৈলকূপা উপজেলায় জন্মগ্রহণ করেন। তার পিতার নাম আব্দুল মাজেদ ও মাতার নাম নুরুন নাহার। তিনি শৈলকূপা গার্লস স্কুল থেকে মাধ্যমিক সম্পন্ন করে শৈলকূপা সরকারী কলেজে দ্বিতীয় বর্ষে পড়াকালীন চলচ্চিত্রে অভিনয় শুরু করেন এবং তার লেখাপড়ার ইতি ঘটে। তার পিতার নাম আব্দুল মাজেদ। ছয় ভাই ও ৫ বোনের মধ্যে সিমলা সবার ছোট।
কর্মজীবন
শিমলা গীতিকার-সুরকার মিল্টন খন্দকারের মাধ্যমে ১৯৯৯ সালে শহীদুল ইসলাম খোকন পরিচালনায় ম্যাডাম ফুলি চলচ্চিত্রে অভিনয়ের মাধ্যমে চলচ্চিত্রাঙ্গনে প্রবেশ করেন। এই চলচ্চিত্রে শিমলা ও ফুলি দুটি চরিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। তিনিই প্রথম অভিনেত্রী যিনি তার অভিষেক চলচ্চিত্রেই শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।
২০০৯ সালে তিনি সৈয়দ অহিদুজ্জামান ডায়মন্ড পরিচালিত গঙ্গাযাত্রা চলচ্চিত্রে ফেরদৌস আহমেদ ও সাদিকা পারভিন পপির সাথে পার্শ্বচরিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। তার অভিনীত অন্যান্য চলচ্চিত্র হল রূপগাওয়াল, নেকাব্বরের মহাপ্রয়াণ। ২০১৩ সালের জুনে তিনি কলকাতার ‘সমাধি’ চলচ্চিত্রে গোবিন্দের বিপরীতে অভিনয় করেন।
ব্যক্তিগত জীবন
শিমলা ২০১৮ সালের ৩ মার্চ নারায়ণগঞ্জের পলাশ আহমেদ নামে এক যুবকের সাথে বিবাহ বন্ধনে আবদ্ধ হন এবং একই বছরের ৬ নভেম্বরে ১০ মাসের মধ্যে তাদের বিবাহ বিচ্ছেদ ঘটে।    পলাশ আহমেদ (যিনি মাহিবী জাহান নামেও পরিচিত), ২৪ ফেব্রুয়ারি ২০১৯ তারিখে ঢাকা থেকে চট্টগ্রাম হয়ে দুবাইগামী বাংলাদেশ বিমানের একটি উড়োজাহাজ ছিনতাই চেষ্টাকালে কমান্ডো অভিযানে চট্টগ্রাম শাহ্ আমানত আন্তর্জাতিক বিমানবন্দরে নিহত হন।
পুরস্কার ও সম্মাননা
বাচসাস পুরস্কার
শামসুল হক চৌধুরী
শামসুল হক চৌধুরী দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
বাজুরা নদী
বাজুরা নদী হচ্ছে বাংলাদেশের ময়মনসিংহ জেলার ভালুকা উপজেলায় অবস্থিত একটি নদী। নদীটির দৈর্ঘ্য ১০ কিলোমিটার। নদীটি ভরাডোবা এলাকায় ঢাকা-ময়মনসিংহ মহাসড়ক অতিক্রম করে খিরু নদীতে পতিত হয়েছে।
শেরপুর পলিটেকনিক ইনস্টিটিউট
শেরপুর পলিটেকনিক ইনস্টিটিউট বাংলাদেশের শেরপুরে অবস্থিত একটি সরকারি কারিগরি উচ্চশিক্ষা প্রতিষ্ঠান। প্রতিষ্ঠাকাল ২০০৪ সাল।
আর্থিক জালতন্ত্র
আর্থিক জালতন্ত্র (Semantic network সেম্যান্টিক নেটওয়ার্ক) একটি জালতন্ত্র যাতে শব্দার্থসমূহের মধ্যে সম্পর্ক জালতন্ত্রের আকারে উপস্থাপন করা হয়। এটি অনেক ক্ষেত্রে জ্ঞান উপস্থাপমেরর একটি কাঠামো হিসাবে ব্যবহার করা হয়। এটি একটি নির্দেশিত অথবা অনির্দেশিত লেখচিত্র ছেদচিহ্ন নিয়ে গঠিত, যা ধারণা এবং প্রান্ত উপস্থাপন করে।
রামানুজগঞ্জ
রামানুজগঞ্জ (Ramanujganj) ভারতের ছত্তিসগড় রাজ্যের সুরগুজা জেলার একটি নগর পঞ্চায়েত-শাসিত শহর।
ব্রজেন্দ্র নারায়ণ চৌধুরী
thumb|জগন্নাথপুর উপজেলার প্রাচীন পুরাকীর্তির শেষ নিদর্শন, ব্রজেন্দ্র নারায়ণ চৌধুরী পাইলগাঁও'র জমিদারবাড়ি' ব্রজেন্দ্র নারায়ণ চৌধুরী (জন্মঃ ১৮৮২ ইং, মৃত্যুঃ ১৯৭২ ইংরেজি) । জগন্নাথপুর উপজেলার ৯ নম্বর পাইল গাঁও ইউনিয়নের 'পাইল গাঁও' জমিদার পরিবারের শেষ জমিদার ব্রজেন্দ্র নারায়ণ চৌধুরী ছিলেন একজন প্রখ্যাত শিক্ষাবিদ ও রাজনৈতিক ব্যক্তিত্ব, যিনি ব্রিটিশ বিরোধী এবং ভারতের স্বাধীনতা অন্দোলনের পূর্ব বাংলায় বিপ্লবী ভূমিকা পালন করেন। তিনি ছিলেন সিলেট বিভাগের ভারতীয় জাতীয় কংগ্রেস সভাপতি এবং আসাম আইন পরিষদের সদস্য।
রামানুজগঞ্জ
জনসংখ্যার উপাত্ত
ভারতের ২০০১ সালের আদমশুমারি অনুসারে রামানুজগঞ্জ শহরের জনসংখ্যা হল ৯৮৫৪ জন। এর মধ্যে পুরুষ ৫২% এবং নারী ৪৮%।
ব্রজেন্দ্র নারায়ণ চৌধুরী
জন্ম ও বংশ পরিচয়
বংশ পরিচয়ের জন্য নিবন্ধ দেখুন সুখময় চৌধুরী‎
রামানুজগঞ্জ
জনসংখ্যার উপাত্ত
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে রামানুজগঞ্জ এর সাক্ষরতার হার বেশি।
ব্রজেন্দ্র নারায়ণ চৌধুরী
জন্ম ও বংশ পরিচয়
বাংলাদেশের সুনামগঞ্জ জেলার অন্তর্ভুক্ত আতুয়াজান পরগণার বর্তমান জগন্নাথপুর উপজেলার পাইল গাঁও গ্রামের প্রখ্যাত জমিদার বংশে ১৮৮২ সালে জন্মগ্রহণ করেন ব্রজেন্দ্র নারায়ণ চৌধুরী। প্রজাহিতৈষী জমিদার হিসেবে পরিচিত রসময় চৌধুরী ছিলেন তার পিতা। সিলেটের আদালতের উকিল ও একজন অনারারী ম্যাজিষ্ট্রেট এবং পাইল গাঁওয়ের প্রখ্যাত জমিদার ব্রজেন্দ্রনাথ চৌধুরী ছিলেন ব্রজেন্দ্র নারায়ণ চৌধুরীর দাদা।
শিক্ষা জীবন
ব্রজেন্দ্র নারায়ণ চৌধুরী প্রেসিডেন্সী কলেজ থেকে ইতিহাস ও অর্থনীতিতে কৃতিত্বের সাথে এম.এ পাস করে স্বর্ণপদক লাভ করেন। ১৯০৬ সালে তিনি বি.এল পরিক্ষা দেন এবং ১৯০৭ সালে সিলেট বারে যোগ দিয়ে বৎসরখানেক ওকালতি প্র্যাকটিস্‌ করেন।
রামানুজগঞ্জ
জনসংখ্যার উপাত্ত
এই শহরের জনসংখ্যার ১৭% হল ৬ বছর বা তার কম বয়সী।
ব্রজেন্দ্র নারায়ণ চৌধুরী
কর্ম জীবন
তার কর্ম জীবনের শুরুতে প্রথমত সিলেট বারে উকিল হিসেবে যোগ দেন। ১৯০৮ সালে তার পিতার মৃত্যু হয়। এ সময় ওকালতি ত্যাগ করে পাইল গাঁওয়ের জমিদারি ষ্টেটের দায়িত্ব গ্রহণ করেন। তখন থেকে তিনি রাজনীতি ও সমাজসেবার কাজে আত্মনিয়োগ করেন। ১৯২৬সালে তার চাচা সুখময় চৌধুরীর উদ্যোগে নিজ তত্বাবধানে স্থাপিত হয় পাইল গাও ব্রজনাথ উচ্চ বিদ্যালয়। ১৯২৬ সালে তার পিতা রসময় চৌধুরীর নামে সিলেট শহরে চাচার সহযোগী হয়ে রসময় মেমোরিয়াল হাই স্কুল স্থাপন করেন। ১৯৩৯ সালে সিলেট চৌহাট্টাস্থিত নিজ বাড়িতে সিলেট সরকারি মহিলা কলেজ স্থাপিত করে দুই বৎসর তিনি অবৈতনিক অধ্যক্ষের দায়িত্ব পালন করেন। বর্তমানে এটি সিলেট সরকারি মহিলা কলেজে রুপান্তর।
রাজনীতি
১৯১১ সালে বঙ্গভঙ্গ রদ হয়ে সিলেট যখন পুনরায় আসামে যুক্ত হয়, সেই থেকে তিনি সিলেটকে বঙ্গ প্রদেশের সঙ্গে সংযুক্ত রাখতে রাজনীতে যোগদেন। এ উদ্দেশ্য সফল করতে ১৯২০ সালে গঠন করেন Sylhet Re Union League। এ সময় রায় বাহাদুর গিরিশ চন্দ্র নাগ ও রায় বাহাদুর রমণী মোহন দাস তার সহকর্মী হিসেবে সঙ্গী হয়েছিলেন। ব্রজেন্দ্র নারায়ণ চৌধুরী ১৯২৩ সাল পর্যন্ত স্বরাজ্য দলের নেতা হিসেবে কাজ করেন। ১৯২৪ সালে সুরমা উপত্যকা রাষ্ট্রীয় সম্মিলনের ষষ্ঠ অধিবেশনে অভ্যর্থনা সমিতির সভাপতি মনোনিত হন। সুনামগঞ্জ জেলায় অনুষ্ঠিত এ সম্মিলনের সভানেত্রীত্ব করেন শ্রীমতি সরোজিনী নাইডু। ১৯২৯ সালে তিনি সিলেট কাছাড় বন্যা সাহায্য কমিটির অর্গেনাইজার ও সেক্রেটারী নিযুক্ত হন। ১৯৩০ সালে আইন অমান্য আন্দোলনের সময় জেলা কংগ্রেসের সভাপতিরুপে বিশেষ ভুমিকা রাখেন। ঐ বছরের মে মাসের ৩ তারিখে তাকে গ্রেফতার করে কারাগারে প্রেরণ করা হয়। জেল থেকে বের হয়ে দ্বিতীয়বার এ আন্দোলনে যোগ দিয়ে ১৯৩২ সালে গ্রেফতার হয়ে দুই বৎসরের জন্য আবার কারারুদ্ধ হন । ১৯৩৬ থেকে ১৯৪০ সাল পর্যন্ত বিনা প্রতিদ্বন্ধিতায় প্রাদেশিক ও কেন্দ্রীয় পরিষদে নির্বাচিত প্রতিনিধি ছিলেন। কংগ্রেস হাই কমান্ডের সাথে মতবিরোধ হওয়ায় ১৯৪১ সালে তিনি সদস্য পদ ত্যাগ করেন । ১৯৪৭ সালে সিলেট গণ ভোটের সময় তিনি কংগ্রেসের হয়ে কাজ করেন।
মৃত্যু
দেশ বিভাগের পর বিভিন্ন হিন্দু পরিবারের লোকজন-সহ হিন্দু নেতারাও যখন ভারতে চলে যান, সে সময় তার বংশীয় অনেক লোক ভারতে পাড়ি জমালেও তিনি স্বদেশের মায়া ত্যাগ করতে পারেননি। তখন নিজ বাড়িতে ও শহরের বাসায় থেকে নিজের স্থাপিত স্কুলসমূহের পরিচালনাসহ বিভিন্ন জনসেবার কাজে অবসর সময় ব্যয় করেন । ১৯৭২ সালে তিনি গুরুতর অসুস্থ হয়ে পড়েন। চিকিৎসার জন্য তাকে কলকাতায় নেয়া হলে ১৩৭৯ বাংলার ভাদ্র মাসের ১৪ তারিখে সেখানেই প্রাণত্যাগ করেন।
মুহাম্মাদ আবদুল মালেক
মুহাম্মাদ আবদুল মালেক (জন্ম: ২৯ আগস্ট ১৯৬৯) একজন বাংলাদেশি হাদিস বিশেষজ্ঞ ও হানাফি ফকিহ। হাদিসশাস্ত্র সহ বিভিন্ন বিষয়ে গবেষণামূলক কর্মকাণ্ডের জন্য তিনি আলেমদের মধ্যে নেতৃস্থানীয় আসন লাভ করেন। তিনি আব্দুর রশীদ নোমানীর কাছে তিন বছর উচ্চতর হাদিসশাস্ত্র এবং তাকি উসমানির কাছে দুই বছর ফিকহশাস্ত্র অধ্যয়ন করেন। পরবর্তীতে সৌদি আরবে আব্দুল ফাত্তাহ আবু গুদ্দাহর সাথে আড়াই বছর হাদিসশাস্ত্রে গবেষণামূলক কাজ করেন। ১৯৯৮ সালে তার রচিত আল মাদখাল ইলা উলুমিল হাদিসিশ শরিফ প্রকাশিত হয়, যা বিভিন্ন দেশে পাঠ্যবই হিসেবে অন্তর্ভুক্ত করা হয়। তিনি ১৯৯৬ সালে প্রতিষ্ঠিত মারকাযুদ দাওয়াহ আল ইসলামিয়ার সহপ্রতিষ্ঠাতা, বর্তমানে তিনি এই প্রতিষ্ঠানের শিক্ষাসচিব ও উচ্চতর হাদিস বিভাগের প্রধান। এই প্রতিষ্ঠানের মুখপত্র হিসেবে ২০০৫ সালে তার তত্ত্বাবধানে মাসিক আলকাউসার প্রকাশিত হয়। ২০১২ সালে তিনি বাংলাদেশ কওমি মাদ্রাসা শিক্ষা কমিশনের সদস্য মনোনীত হন। এছাড়াও তিনি ভারতের ইসলামি ফিকহ একাডেমির সদস্য।
জীবনী
মুহাম্মাদ আবদুল মালেক ১৯৬৯ সালের ২৯ আগস্ট কুমিল্লা জেলার লাকসাম উপজেলার সারাশপুরে জন্মগ্রহণ করেন। পাঁচ ভাইবোনের মধ্যে তিনি দ্বিতীয়। তার পিতা শামসুল হক একজন আলেম ছিলেন। পরিবারে কুরআন ও প্রাথমিক শিক্ষা অর্জনের পর তিনি চাঁদপুরের খিড়িহারা কওমি মাদ্রাসায় মিশকাত জামাত পর্যন্ত অধ্যয়ন করেন। ১৯৮৮ সালে তিনি পাকিস্তানের জামিয়া উলুমুল ইসলামিয়ায় দাওরায়ে হাদিস সমাপ্ত করেন। এরপর তিনি এই মাদ্রাসার উচ্চতর হাদিস বিভাগে ভর্তি হয়ে তিন বছর আব্দুর রশীদ নোমানীর তত্ত্বাবধানে হাদিস অধ্যয়ন করেন। ১৯৯২ সালে তিনি দারুল উলুম করাচিতে ভর্তি হয়ে দুই বছর তাকি উসমানির তত্ত্বাবধানে উচ্চতর ফিকহ ও ফতোয়া অধ্যয়ন করেন। ১৯৯৫ সালে তিনি সৌদি আরব গমন করে আব্দুল ফাত্তাহ আবু গুদ্দাহর তত্ত্বাবধানে ১৯৯৭ সাল পর্যন্ত প্রায় আড়াই বছর হাদিসশাস্ত্রসহ অন্যান্য গবেষণামূলক কাজের গবেষণা সহযোগী হিসেবে কাজ করেন।
১৯৯৬ সালে তিনি সহ আরও কয়েকজন আলেম ঢাকায় উচ্চতর ইসলামি শিক্ষা ও গবেষণা প্রতিষ্ঠান মারকাযুদ দাওয়াহ আল ইসলামিয়া প্রতিষ্ঠা করেন। বর্তমানে তিনি এই প্রতিষ্ঠানের শিক্ষাসচিব ও উচ্চতর হাদিস গবেষণা বিভাগের প্রধানের দায়িত্ব পালন করছেন। এছাড়াও তিনি জামিয়াতুল উলুম আল ইসলামিয়া ঢাকার শায়খুল হাদিস এবং ঢাকার শান্তিনগরের আজরুন কারিম জামে মসজিদের খতিবের দায়িত্ব পালন করছেন। কওমি মাদ্রাসার সরকারি স্বীকৃতি প্রদানের লক্ষ্যে ২০১২ সালে বাংলাদেশ কওমি মাদ্রাসা শিক্ষা কমিশন গঠিত হলে তিনি এর সদস্য মনোনীত হন। ২০১৯ সালে তিনি ইসলামিক ফাউন্ডেশন বাংলাদেশের জাতীয় চাঁদ দেখা উপকমিটির প্রধান মনোনীত হন।
সাহিত্যকর্ম
২০০৫ সালে তার তত্ত্বাবধানে মারকাযুদ দাওয়াহ আল ইসলামিয়ার মুখপত্র হিসেবে মাসিক আলকাউসার প্রকাশিত হয়। এ পত্রিকায় হাদিসশাস্ত্রের নবউদ্ভাবিত বিভ্রান্তির নিরসনমূলক রচনাসহ সমসাময়িক বিভিন্ন বিষয়ে তার লেখা প্রকাশিত হয়। তার রচিত গ্রন্থের মধ্যে রয়েছে:
স্বীকৃতি
সৌদি আরবে মুহাম্মাদ আবদুল মালেকের শিক্ষক আব্দুল ফাত্তাহ আবু গুদ্দাহ তার পিতার কাছে লিখিত একটি চিঠিতে বলেন, "তিনি (মুহাম্মাদ আবদুল মালেক) দাবি করেন যে, আমার কাছ থেকে তিনি উপকৃত হয়েছেন অথচ আমি দেখি তার থেকে আমিই অনেক উপকৃত হয়েছি৷ সে তার অনেক শিক্ষকদের থেকেও এগিয়ে যাবে, সে সকল শিক্ষকদের মধ্যে আমি হবো প্রথমজন৷" তার আরেক শিক্ষক আব্দুর রশীদ নোমানী তার লিখিত আল মাদখাল ইলা উলুমিল হাদিসিশ শরিফ দেখে বলেন, "তোমার আল মাদখাল দেখে আমি অনেক আনন্দিত!" একটি চিঠি দিয়ে তিনি ফিকহ পড়ার জন্য তাকে তাকি উসমানির হাতে তুলে দেন৷ চিঠিতে তিনি লিখেন, "এই ছাত্র কী পরিমাণ যোগ্যতাসম্পন্ন, কত গভীর ইলমের অধিকারী, তাকে পড়ালেই তা বুঝতে পারবেন৷" তার শিক্ষক তাকি উসমানি তার লিখিত আল মাদখাল দেখে অভিভূত হয়ে তাকে আব্দুল ফাত্তাহ আবু গুদ্দাহর নিকট পাঠান৷